கேள்வி: உருபீடியம் அசைடு - தயாரிப்பு பற்றி நீங்கள் என்ன அறிந்துள்ளீர்கள்?
பதில்: உருபீடியம் சல்பேட்டு பேரியம் அசைடு சேர்மத்தைச் சேர்த்து வினைபுரியச் செய்தால் உருபீடியம் அசைடு உருவாகும். இவ்வினையில் எளிதில் பிரிக்கப்படும் வகையிலான கரையாத பேரியம் சல்பேட்டு உடன் உருவாகிறது. :Rb2SO4 + Ba(N3)2 -> 2RbN3 + BaSO4 ஓர் ஆய்வில், எத்தனால் முன்னிலையில் பியூட்டைல் நைட்ரைட்டு, ஐதரசீன் மோனோ ஐதரேட்டு மற்றும் உருபீடியம் ஐதராக்சைடு ஆகியவற்றுக்கு இடையேயான வினையால் உருபீடியம் அசைடு அசைடு உற்பத்தி செய்யப்பட்டது: :C4H9ONO + N2H4*H2O + RbOH -> RbN3 + C4H9OH + 3H2O இந்த தயாரிப்பு முறை பொட்டாசியம் ஐதராக்சைடு பொட்டாசியம் அசைடு தயாரிப்பதற்கு உதவும் அதே முறையாகும்.
கேள்வி: உருபீடியம் அசைடு - பயன்கள் பற்றி விளக்கவும்.
பதில்: உருபீடியம் அசைடு கார நீராவி கலங்களில் சாத்தியமான பயன்பாட்டிற்காக ஆராயப்படுகிறது. அணு கடிகாரங்கள், அணு காந்தமானிகள் மற்றும் அணு சுழல் காட்டிகளில் கார நீராவி கலங்கள் கூறுகளாகப் பயன்படுகின்றன. அசைடுகள் விரும்பத்தக்க தொடக்கப் பொருட்களாகும். ஏனெனில் ஒரு வெளியீட்டின் படி இவை புற ஊதாக் கதிர் வெளிப்படும் போது உருபீடியம் உலோகம் மற்றும் நைட்ரசன் வாயுவாக சிதைவடைகின்றன.
கேள்வி: உருபீடியம் அசைடு - கட்டமைப்பு என்பது என்ன?
பதில்: அறை வெப்பநிலையில், உருபீடியம் அசைடு பொட்டாசியம் ஐதரசன் புளோரைடு போன்ற அதே உருக்குலைந்த சீசியம் குளோரைடு கட்டமைப்பைக் கொண்டுள்ளது; 315 ° செல்சியசு வெப்பநிலை மற்றும் 1 வளிமண்டல அழுத்தத்தில் உருபீடியம் அசைடு சாதாரண சீசியம் குளோரைடு கட்டமைப்பிற்கு மாறும். உருபீடியம் அசைடின் II/I மாறுதல் வெப்பநிலை அதன் உருகுநிலையிலிருந்து 2 °செல்சியசு வெப்பநிலைக்குள் உள்ளது. உருபீடியம் அசைடு உயர் அழுத்த கட்டமைப்பு மாற்றத்தைக் கொண்டுள்ளது, இது 0 °செல்சியசு வெப்பநிலையில் சுமார் 4.8 கிலோபார் அழுத்தத்தில் நிகழ்கிறது. II/III மாற்றத்தின் மாறுதல் எல்லையை இந்த உறவால் வரையறுக்கலாம். P = 4.82 + 0.0240\,t, இங்குள்ள P கிலோபார் அழுத்தத்தையும் t செல்சியசு வெப்பநிலையில் வெப்பத்தையும் குறிக்கின்றன.
கேள்வி: உருபீடியம் அசைடு - வினைகள் பற்றி தகவல் சொல்.
பதில்: அனைத்து அசைடுகளைப் போலவே, இதுவும் சூடாக்கப்படும்போது அல்லது கடுமையாக அதிர்ச்சியடையும் போது சிதைந்து நைட்ரசன் வாயுவை வெளியிடும்: :2 RbN3 -> 2 Rb + 3 N2 நைட்ரசன் வாயுவின் வழியாக உருபீடியம் அசைடை வெளியேற்றுவது உருபீடியம் நைட்ரைடை உருவாக்கும்.H. Wattenberg: "Über zwei Bildungsweisen von Natriumnitrid und Kaliumnitrid" in ''Ber. d. dt. chem. Ges.'' 1930, ''63''(7), S. 1667-1672.
கேள்வி: உருபீடியம் அசைடு - தீமைகள் குறித்து விரிவாக சொல்லுங்கள்.
பதில்: 4.1 கிலோபார் அழுத்தம் மற்றும் சுமார் 460 பாகை செல்சியசு வெப்பநிலையில், உருபீடியம் அசைடு வெடித்துச் சிதைந்துவிடும். சாதாரண சூழ்நிலையில், இது 395 °செல்சியசு வெப்பநிலையில் வெடிக்கும். புற ஊதா ஒளியின் வெளிப்பாட்டின் போதும் இது சிதைவடைகிறது. ரூபிடியம் அசைடு இயந்திர அதிர்ச்சிக்கு மிகவும் உணர்திறன் உடையதாகும். டிரை நைட்ரோ தொலுவீனுடன் ஒப்பிடக்கூடிய அளவுக்கு தாக்க உணர்திறன் கொண்டடுள்ளது. அனைத்து அசைடுகளையும் போலவே, உருபீடியம் அசைடும் நச்சுத்தன்மை வாய்ந்தது.